CELEX: 32005L0083
Language: hu
Date: 2005-11-23 00:00:00
Title: A Bizottság 2005/83/EK irányelve (2005. november 23.) a gépjárművek okozta rádiózavarokkal (elektromágneses összeférhetőséggel) kapcsolatos 72/245/EGK tanácsi irányelv I., VI., VII., VIII., IX. és X. mellékletének a műszaki fejlődéshez való hozzáigazítás céljából történő módosításáról   (EGT vonatkozású szöveg)

24.11.2005   
            
            
               HU
            
            
               Az Európai Unió Hivatalos Lapja
            
            
               L 305/32
            
         
      A BIZOTTSÁG 2005/83/EK IRÁNYELVE
   
   (2005. november 23.)
   a gépjárművek okozta rádiózavarokkal (elektromágneses összeférhetőséggel) kapcsolatos 72/245/EGK tanácsi irányelv I., VI., VII., VIII., IX. és X. mellékletének a műszaki fejlődéshez való hozzáigazítás céljából történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvre (1) és különösen annak 13. cikke (2) bekezdésének második francia bekezdésére,
   tekintettel a gépjárművek okozta rádiózavarokra (elektromágneses összeférhetőségre) vonatkozó, 1972. június 20-i 72/245/EGK tanácsi irányelvre (2) és különösen annak 4. cikkére,
   mivel:
   
               (1)
            
            
               A 72/245/EGK irányelv egyike a 70/156/EGK irányelv által megállapított típusjóváhagyási eljárás szerinti külön irányelveknek.
            
         
               (2)
            
            
               Az elektromágneses összeférhetőség követelményeit, valamint a villamos és az elektronikus berendezések vizsgálatára vonatkozó rendelkezéseket folyamatosan frissítették a rádiózavar-elhárítás nemzetközi különbizottság (CISPR) és a Nemzetközi Szabványügyi Szervezet (ISO) által végzett szabványosítás révén. Így a 2004/104/EK bizottsági irányelv (3), amely módosította a 72/245/EGK irányelvet, olyan vizsgálati eljárásokat említ, amelyeket a vonatkozó szabványok legújabb kiadásaiban írnak le.
            
         
               (3)
            
            
               A 2004/104/EK irányelv hatálybalépése óta több szabvány helyébe a műszaki fejlődéshez alkalmazkodó újabb változat lépett. Ezért az ilyen szabványokra történő hivatkozásokat ehhez hozzá kell igazítani a 72/245/EGK irányelv szövegében.
            
         
               (4)
            
            
               Ezenkívül néhol apróbb javítások is szükségesek.
            
         
               (5)
            
            
               A 72/245/EGK irányelvet ennek megfelelően módosítani kell,
            
         ELFOGADTA EZT AZ IRÁNYELVET:
   1. cikk
   A 72/245/EGK irányelv I., VI., VII., VIII., IX. és X. melléklete ezen irányelv mellékletével összhangban módosul.
   2. cikk
   (1)   A tagállamok legkésőbb 2006. szeptember 30-ig elfogadják és kihirdetik az ezen irányelv előírásainak betartásához szükséges törvényi, rendeleti és közigazgatási rendelkezéseket. Haladéktalanul eljuttatják a Bizottsághoz az említett rendelkezések szövegét, valamint az említett rendelkezések és ezen irányelv közötti megfelelési táblázatot.
   A tagállamoknak 2006. október 1-jétől kell alkalmazniuk ezen rendelkezéseket.
   A tagállamok által elfogadott rendelkezéseknek szövegükben hivatkozniuk kell erre az irányelvre, vagy ilyen hivatkozással együtt kell megjelenniük, amikor hivatalosan kihirdetik őket. A hivatkozás módját a tagállamok határozzák meg.
   (2)   Ha a tagállamok az ezen irányelv által szabályozott területre vonatkozó fontos nemzeti jogi rendelkezéseket fogadnak el, azok szövegét a Bizottság elé tárják.
   3. cikk
   Ez az irányelv az Európai Unió Hivatalos Lapjában való kihirdetése napját követő huszadik napon lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2005. november 23-án.
      
         
            a Bizottság részéről
         
         Günter VERHEUGEN
         
         
            alelnök
         
      
   
   
      (1)  HL L 42., 1970.2.23., 1. o. A legutóbb a 2005/49/EK bizottsági irányelvvel (HL L 194., 2005.7.26., 12. o.) módosított irányelv.
   
      (2)  HL L 152., 1972.7.6., 15. o. A legutóbb a 2005/49/EK irányelvvel módosított irányelv.
   
      (3)  HL L 337., 2004.11.13., 13. o.
   
      MELLÉKLET
      A 72/245/EGK irányelv az alábbiaknak megfelelően módosul:
      
                  1.
               
               
                  Az I. melléklet a következőképpen módosul:
                  
                              a)
                           
                           
                              A 2.1.12. pont a) alpontjában a „leromlás vagy változás szerint: pl. motor, sebességváltó, fék, felfüggesztés, szervokormány, sebességkorlátozó-eszközök,” szövegrész helyébe az „a romlás vagy változás szerint, amely pl. a motort, a sebességváltót, a féket, a felfüggesztést, a szervokormányt, a sebességkorlátozó eszközöket éri,” szövegrész lép.
                           
                        
                              b)
                           
                           
                              A 6.8.1. pontban az „ISO 7637-2: DIS2002” szövegrész helyébe az „ISO 7637-2 szabvány második, 2004. évi kiadása” szövegrész lép.
                           
                        
                              c)
                           
                           
                              A 6.9.1. pontban az „ISO 7637-2: DIS2002” szövegrész helyébe az „ISO 7637-2 szabvány második, 2004. évi kiadása” szövegrész lép.
                           
                        
                              d)
                           
                           
                              Az 1. függelék 7. pontja helyébe a következő szöveg lép:
                              
                                          „7.
                                       
                                       
                                          ISO 11451 »Közúti járművek – Keskeny sávú sugárzott elektromágneses energia által keltett elektromos zavarok – Járművizsgálati módszerek«
                                          
                                                      1. rész:
                                                   
                                                   
                                                      Általánosságok és fogalommeghatározások
                                                   
                                                   
                                                      (ISO 11451-1: 3. kiadás, 2005)
                                                   
                                                
                                                      2. rész:
                                                   
                                                   
                                                      Járművön kívüli sugárzóforrás
                                                   
                                                   
                                                      (ISO 11451-2: 3. kiadás, 2005)
                                                   
                                                
                                                      4. rész:
                                                   
                                                   
                                                      Térfogatiáram-betáplálás (BCI)
                                                   
                                                   
                                                      (ISO 11451-4: 1. kiadás, 1995)”.
                                                   
                                                
                                    
                        
                              e)
                           
                           
                              Az 1. függelék 8. pontja helyébe a következő szöveg lép:
                              
                                          „8.
                                       
                                       
                                          ISO 11452 »Közúti járművek – Keskeny sávú sugárzott elektromágneses energia által keltett elektromos zavarok – Járművizsgálati módszerek«
                                          
                                                      1. rész:
                                                   
                                                   
                                                      Általánosságok és fogalommeghatározások
                                                   
                                                   
                                                      (ISO 11452-1: 3. kiadás, 2005)
                                                   
                                                
                                                      2. rész:
                                                   
                                                   
                                                      Elnyelő anyaggal bélelt kamra
                                                   
                                                   
                                                      (ISO 11452-2: 2. kiadás, 2004)
                                                   
                                                
                                                      3. rész:
                                                   
                                                   
                                                      Transzverzális elektromágneses módus (TEM) cella
                                                   
                                                   
                                                      (ISO 11452-3: 2. kiadás, 2001)
                                                   
                                                
                                                      4. rész:
                                                   
                                                   
                                                      Térfogatiáram-betáplálás (BCI)
                                                   
                                                   
                                                      (ISO 11452-4: 3. kiadás, 2005)
                                                   
                                                
                                                      5. rész:
                                                   
                                                   
                                                      Szalagvezető
                                                   
                                                   
                                                      (ISO 11452-5: 2. kiadás, 2002)”.
                                                   
                                                
                                    
                        
            
                  2.
               
               
                  A VI. melléklet a következőképpen módosul:
                  
                              a)
                           
                           
                              Az 1.2. pontban az „ISO DIS 11451-2: 2003 szabvány” szövegrész helyébe az „ISO 11451-2 szabvány második, 2005. évi kiadása” szövegrész lép.
                           
                        
                              b)
                           
                           
                              A 3.1., a 3.1.1. és a 4.1.1. pontban az „ISO DIS 11451-1: 2003 szabvány” szövegrész helyébe az „ISO 11451-1 szabvány harmadik, 2005. évi kiadása” szövegrész lép.
                           
                        
            
                  3.
               
               
                  A VII. melléklet 3.1. pontja helyébe a következő szöveg lép:
                  
                              „3.1.
                           
                           
                              A vizsgálatot a CISPR 25 (2. kiadás, 2002) 6.4. pontja – az ALSE-módszer – szerint kell elvégezni.”
                           
                        
            
                  4.
               
               
                  A VIII. melléklet 3.1. pontja helyébe a következő szöveg lép:
                  
                              „3.1.
                           
                           
                              A vizsgálatot a CISPR 25 (2. kiadás, 2002) 6.4. pontja – az ALSE-módszer – szerint kell elvégezni.”
                           
                        
            
                  5.
               
               
                  A IX. melléklet a következőképpen módosul:
                  
                              a)
                           
                           
                              Az 1.2.1. pont helyébe a következő szöveg lép:
                              
                                          „1.2.1.
                                       
                                       
                                          Az elektromos/elektronikus részegységek eleget tehetnek a következő vizsgálati módszerekből álló bármilyen kombináció követelményeinek a gyártó belátása szerint, feltéve hogy ez az e melléklet 3.1. pontjában előírt frekvenciatartomány teljes lefedését eredményezi.
                                          
                                                      —
                                                   
                                                   
                                                      Elnyelőkamra-vizsgálat: az ISO 11452-2 szabvány második, 2004. évi kiadása szerint,
                                                   
                                                
                                                      —
                                                   
                                                   
                                                      TEM-cella-vizsgálat: az ISO 11452-3 szabvány második, 2001. évi kiadása szerint,
                                                   
                                                
                                                      —
                                                   
                                                   
                                                      Térfogatárambetáplálás-vizsgálat: az ISO 11452-4 szabvány harmadik, 2005. évi kiadása szerint,
                                                   
                                                
                                                      —
                                                   
                                                   
                                                      Szalagvezető vizsgálat: az ISO 11452-5 szabvány második, 2002. évi kiadása szerint,
                                                   
                                                
                                                      —
                                                   
                                                   
                                                      800 mm-es szalagvezető: e melléklet 4.5. pontja szerint.
                                                   
                                                A frekvenciatartományt és az általános vizsgálati feltételeket az ISO DIS 11452-1 szabvány harmadik, 2005. évi kiadása alapján kell meghatározni.”
                                       
                                    
                        
                              b)
                           
                           
                              A 2.1. pont helyébe a következő szöveg lép:
                              
                                          „2.1.
                                       
                                       
                                          A vizsgálati feltételeket az ISO 11452-1 szabvány harmadik, 2005. évi kiadása szerint kell meghatározni.”
                                       
                                    
                        
                              c)
                           
                           
                              A 3.1. pont helyébe a következő szöveg lép:
                              „3.1.   Frekvenciatartomány, tartózkodási idők
                              A méréseket a 20–2 000 MHz frekvenciatartományban, az ISO 11452-1 szabvány harmadik, 2005. évi kiadásában előírt frekvencialépésekkel kell végezni.
                              A vizsgálójel-moduláció az alábbi legyen:
                              
                                          —
                                       
                                       
                                          AM, 1 kHz modulációval és 80 % modulációs mélységgel a 20–800 MHz frekvenciatartományban,
                                       
                                    
                                          —
                                       
                                       
                                          PM, t 577 μs, periódus 4 600 μs a 800–2 000 MHz frekvenciatartományban,
                                       
                                    ha a műszaki szolgálat és a jármű gyártója nem állapodtak meg másképpen.
                              A frekvencialépcső méretét és a tartózkodási időt az ISO 11451-1 szabvány harmadik, 2005. évi kiadása szerint kell megválasztani.”
                           
                        
                              d)
                           
                           
                              A 3.2. pont helyébe a következő szöveg lép:
                              
                                          „3.2.
                                       
                                       
                                          A műszaki szolgálat az ISO DIS 11452-1 szabvány harmadik, 2005. kiadásában a teljes 20–2 000 MHz frekvenciatartományra megállapított intervallumokon végzi el a vizsgálatot.
                                          Azonban ha a gyártó a teljes frekvenciatartományra kiterjedő mérési adatokkal szolgál, amelyek egy, az ISO 17025 szabvány első, 1999. évi kiadásának vonatkozó részei szerint akkreditált és a jóváhagyó hatóság által elismert vizsgálólaboratóriumtól származnak, a műszaki szolgálat a frekvencia¬tartományban kiválasztott csökkentett számú frekvencián – például 27, 45, 65, 90, 120, 150, 190, 230, 280, 380, 450, 600, 750, 900, 1 300 és 1 800 MHz-en – is meggyőződhet arról, hogy az elektromos/elektronikus részegység valóban kielégíti e melléklet követelményeit.”
                                       
                                    
                        
                              e)
                           
                           
                              A 4.1.2. pont helyébe a következő szöveg lép:
                              „4.1.2.   Vizsgálati metodika
                              Az ISO 11452-2 szabvány második, 2004. évi kiadása szerinti »helyettesítés módszerét« kell alkalmazni a vizsgálati helyszín körülményeinek a megállapításához.
                              A vizsgálatot függőleges polarizációval kell végezni.”
                           
                        
                              f)
                           
                           
                              A 4.2.2. pont helyébe a következő szöveg lép:
                              „4.2.2.   Vizsgálati metodika
                              A vizsgálatot az ISO 11452-3 szabvány második, 2001. évi kiadása szerint kell végezni.
                              A vizsgálandó elektromos/elektronikus részegységtől függően a vizsgáló hatóság választja ki a maximális térerősség-csatolás módszerét az elektromos/elektronikus részegységhez vagy a TEM-cella belsejében lévő vezetékköteghez.”
                           
                        
                              g)
                           
                           
                              A 4.3.2 pont helyébe a következő szöveg lép:
                              „4.3.2.   Vizsgálati metodika
                              A vizsgálatot vizsgálópadon, az ISO 11452-4 szabvány harmadik, 2005. évi kiadása szerint kell végezni.
                              Egy másik lehetséges módszer, hogy az elektromos/elektronikus részegységet a járműbe való beszerelése közben vizsgálják az ISO 11451-4 szabvány első, 1995. kiadása szerint.
                              
                                          —
                                       
                                       
                                          A betápláló szondát 150 mm távolságban kell elhelyezni a vizsgálandó elektromos/elektronikus részegységtől.
                                       
                                    
                                          —
                                       
                                       
                                          A referenciamódszert kell alkalmazni a továbbított teljesítményből betáplált áram kiszámításához.
                                       
                                    
                                          —
                                       
                                       
                                          A módszer frekvenciatartományát a betápláló szonda előírásai korlátozzák.”
                                       
                                    
                        
            
                  6.
               
               
                  A X. melléklet 2. és 3. pontjaiban az „ISO 7637-2: 2002” szövegrész helyébe az „ISO 7637-2: 2004” szövegrész lép.